Waray-Waray News: Matungod san Cyber Education Project
By Ailene N. Diaz
Catarman, Northern Samar (10 October) -- Si Presidente Gloria Macapagal Arroyo naghatag sin direktiba ngadto san China Projects Oversight Panel nga ginpamunuan ni Trade Secretary Peter Favila para maprotehiran an Cyber Education nga proyekto tikang san waray kwenta nga kontrobersiya, basi an world-class ICT umabot ngadto sa 4th ngan 6th class nga mga munisipyo ngan sadton talagsa la makatagamtam nga mga eskwelahan. An Presidente nag-isyu sin direktiba para mapaseguro nga an Cyber education nga proyekto diri umagi si kuri para san natabo nga wara kadayon nga National Broadband Network (NBN).
An Cyber Education nga proyekto san buhatan san Edukasyon in gin desinyo para an systema san edukasyon san nasud magin globally competitive nganan estudyante nga Filipino diri mag-gibaya sadton mga estudyante sa iba iba nga nasud sa kalibutan. Ini nagamit san satellite nga teknolohiya para makahatag sin epesyente ngan barato nga solusyon nga maipahamtang an serbisyo san edukasyon ngadto sa publiko nga mga eskwelahan san elementarya ngan sa sekondarya sa bug-os nga nasud.
An proyekto magdudugtong san mga eskwelahan san kabug-usan nga nasud pinaagi san network nga mayaun 12 nga video channels, wireless ngan haluag nga lugar san networking, local area networking ngan wireless internet connectivity. Sa sunod nga tulo ka tuig yaun total nga 37,794 nga eskwelahan o 90 porsyento san mga eskwelahan panpubliko in makokonektaran. Ini nga eskwelahan in makakrawat sin live broadcast nga magpapakita sin panutduan ngan presentasyon tikang san mga master teachers kaapi na adton mga course wares nga ginkikinahanglan ngan iba pa nga importante nga resource materials.
Ini nga proyekto in ginpapanginano kaupod an Tsinghua University, an labaw nga technology nga Unibersidad san China ngan sayo san unahan sa bug-os nga kalibutan sa linya san distance education. (PIA Northern Samar) [top]
war_Latn nno_Latn war_Latn war_Latn war_Latn ceb_Latn